b'\n_START_ARTICLE_\nTerra bruna\n_START_PARAGRAPH_\nLa terra bruna (en angl\xc3\xa8s:Brown earth) \xc3\xa9s un tipus de s\xc3\xb2l. Les terres brunes es troben majorit\xc3\xa0riament entre les latituds 30\xc2\xb0 i 55\xc2\xb0 al nord de l\'Equador. Les majors superf\xc3\xadcies cobreixen l\'Europa occidental i central, grans zones de R\xc3\xbassia als dos costats de les muntanyes Urals, la costa est dels Estats Unts i l\'est d\'\xc3\x80sia, especialment al Jap\xc3\xb3 Corea i Xina, est d\'Austr\xc3\xa0lia i Nova Zelanda. La terra bruna ocupa un 45% dl terreny d\'Anglaterra i Gal\xc2\xb7les all\xc3\xad la terra bruna \xc3\xa9s comuna per sota dels 300 metres d\'altitud sobre material permeable. Sobre aquests s\xc3\xb2ls s\xc3\xb3n comuns els tipus de vegetaci\xc3\xb3 de boscos caducifolis, arbredes i praderia. S\xc3\xb3n de suficient fertilitat i per aix\xc3\xb2 molts boscos sobre terres brunes han passat a ser terres de conreu. El clima sobre el que es desenvolupa la terra bruna \xc3\xa9s temperat humit amb pluviometria anual per sota d\'uns 750 litres i temperatures mensuals mitjanes entre 4\xc2\xa0\xc2\xb0C i 18\xc2\xa0\xc2\xb0C (a Gran Bretanya), s\xc3\xb2ls ben drenats amb pH generalment entre 5,0 and 6,5.\n_START_SECTION_\nPerfil del s\xc3\xb2l\n_START_PARAGRAPH_\nGeneralment la terra bruna t\xc3\xa9 tres horitzons anomenats A, B i C: L\'hotitz\xc3\xb3 A normalment t\xc3\xa9 color marron\xc3\xb3s i d\'uns 20 cm de gruix. Est\xc3\xa0 compost d\'humus tipus mull (ben descompost) i mat\xc3\xa8ria mineral. \xc3\x89s biol\xc3\xb2gicament actiu i com a resultat de l\'acci\xc3\xb3 barrejadora dels organismes el l\xc3\xadmit entre els horitzons A i B pot apar\xc3\xa8ixer poc definit. L\'horitz\xc3\xb3 B est\xc3\xa0 principalment compost de mat\xc3\xa8ria mineral disgregat de la roca mare per\xc3\xb2 sovint cont\xc3\xa9 inclusions de mat\xc3\xa8ria org\xc3\xa0nica portada pels organismes vius especialment els cucs de terra. El seu color \xc3\xa9s m\xc3\xa9s p\xc3\xa0l\xc2\xb7lid que el de l\'hortiz\xc3\xb3 A i sovint est\xc3\xa0 lleugerament lixiviat per aix\xc3\xb2 nom\xc3\xa9s les bases solubles es mouen cap avall del perfil del s\xc3\xb2l. L\'horitz\xc3\xb3 C est\xc3\xa0 fet del material de la roca mare, generalment \xc3\xa9s permeable i no gaire o gens \xc3\xa0cid.\n_START_SECTION_\nCaracter\xc3\xadsitques agron\xc3\xb2miques\n_START_PARAGRAPH_\nEls s\xc3\xb2ls bruns s\xc3\xb3n important perqu\xc3\xa8 s\xc3\xb3n permeables i f\xc3\xa0cils de treballar tot l\'any, en canvi els s\xc3\xb2ls de les torberes no. Malgrat el nom de bruns alguns d\'aquests s\xc3\xb2ls tenen color vermell per l\'abund\xc3\xa0ncia d\'\xc3\xb2xids de ferro. En terres brunes conreades durant molts anys el pH del s\xc3\xb2l tendeix a ser m\xc3\xa9s alcal\xc3\xad que els subs\xc3\xb2l, ja que s\'hi ha afegit cal\xc3\xa7 agr\xc3\xadcola durant molt de temps. En general com m\xc3\xa9s pluj\xc3\xb3s sigui el clima m\xc3\xa9s \xc3\xa0cides s\xc3\xb3n les terres brunes.\n_START_SECTION_\nClassificaci\xc3\xb3\n_START_PARAGRAPH_\nEl concepte de terra bruna \xc3\xa9s un dels m\xc3\xa9s antics en la classificaci\xc3\xb3 dels s\xc3\xb2ls. A Fran\xc3\xa7a s\'inclou "sol brun acide", que tenen m\xc3\xa9s ferro i alumini en l\'horitz\xc3\xb3 B. Al Regne Unit aquest tipus franc\xc3\xa8s s\'anomena brown podzolic soil. Als pa\xc3\xafsos de llengua alemanya les terres brunes s\'anomenen com "Braunerde." i "Parabraunerde" si presenten argila. _NEWLINE_Els cambis\xc3\xb2ls s\xc3\xb3n similars dins la World Reference Base for Soil Resources(WRB); S\'anomenen Umbrisols en la WRB, i s\xc3\xb3n comuns a Europa occidental i Nord-oest de la pen\xc3\xadnsula Ib\xc3\xa8rica._NEWLINE_En els climes continentals del l\'est d\'Europa les terres brunes perden m\xc3\xa9s argila i altres minerals i s\'anomenen luvis\xc3\xb2ls en la WRB.'